Arroba (simbolo)

L'arroba, @, ye o simbolo que s'emplegaba ta representar a unidat de masa dita arroba. En l'actualidat, conoixita por arroba u arredol, s'emplega en informatica ta indicar «en» (at en anglés) en as adrezas de correu electronico y atros servicios en linia que fan servir o formato usuario@servidor.

 Orichen 

O suyo orichen se troba en una ligadura, primero caligrafica y dimpués tipografica, que representaba en a tradición paleografica anglosaxona a la preposición latina ad u, seguntes atras fuents, a conchunción at; en as diferents variedaz d'a escritura gotica cursiva castellana, y especialment en a dita escritura procesal representa a lo digrafo an. Aintro d'o codigo ASCII, se puet representar con o dichito 64.

O periodico britanico The Guardian publicó que unos investigadors italianos heban trobato a primera representación escrita d'iste simbolo. Apareixió en una carta ninviata por un mercader italiano en l'anyo 1536, dende Sevilla enta Roma; en a carta se describe a plegata de tres barcos cargatos con tresoros provenients d'America: «Así una @ de vino, que es 1/13 de un barril, vale 70 u 80 ducados...». Manimenos, investigacions d'o historiador aragonés Chorche Romance troboron o simbolo de l'arroba en a taula de Ariza de 1448, en una dentrata de trigo en o Reino d'Aragón dende Castiella. Chorche Romance: La arroba no es de Sevilla (ni de Italia).

 Referencias 

Categoría:Simbolos